Oscar Troplowitz – innowatōr z Gliwic. Lekcyje online dlo grup szkolnych
Muzeum w Gliwicach zaproszo grupy szkolne do udziału we nowyj lekcyji online, co jeji bohatyr to Oscar Troplowitz – twōrca krymu Nivea i potyngi ôd firmy Beiderdorf. Swoje majoryntne życie zwiōnzoł ze Hamburgym, ale narodziōł sie w Gliwicach. Dziynki innowacyjnym idyjōm stworzōł marka, kero do dzisiej je poznowalno na cołkim świecie.
Uczestnicy zajyńć bydōm mogli zapoznać sie z biografijōm i rozlicznymi ôsiōngniyńciami ôd Oscara Troplowitza, a jego sylwetka posuży do głymbszyj refleksyje nad cołkōm społecznościōm Żydōw z Gōrnego Ślōnska. Lekcyjo bydzie kludzōno w przestrzyństwie wirtualnyj wystawy – dziynki jeji materyjōm dorobek ôd Oscara Troplowitza bydzie pokozany w ciekawy, innowacyjny spusōb, a ôtwarto forma zajyńć zachyńci uczestnikōw do tworzynio włosnych wystow we rōmach projektu Muzeum w Gliwicach „Twoja wirtualno wystawa”.
Skuli procesōw asymilacyjnych ôd drugij połowy XVIII stolecio w Niymcach, granice pōmiyndzy Żydami i niy-żydowskimi miyszkańcami gōrnoślōnskich miast sie traciyły. Człōnkowie lokalnyj społeczności żydowskij widzieli sie za Niymcōw religije mojżeszowyj. Dziynki zrównaniu Żydōw w prawach ôbywatelskich, a tyż rozwojowi industryje, stali sie ôni ważnōm grupōm ôbywatelskōm, co niyroz grała kluczowo rola we rozmajtych ôstrzodkach miyjskich. Jednym z prōminyntnych przedstawicieli grupy zasymilowanych Żydōw XIX stolecio bōł prawie Oskar Troplowitz.
Na zajyńcia Muzeum zaproszo szkolorzōm klas 5-8 SP i szkōł ponadpodstawowych. Zajyńcia sōm kludzōne na platformie Zoom we strzody i piōntki ô godz. 09:00 i 11:00. Udzioł w zajyńciach je darmowy, a liczba uczestnikōw ôgraniczōno. Zopisy pod numerym telefōnu 605 362 594.
szl_Latn szl_Latn szl_Latn szl_Latn szl_Latn